钦定古今图书集成/历象汇编/乾象典/第083卷 > 水调歌头〈隐静寺观雨〉 前人
## 钦定古今图书集成/历象汇编/乾象典/第083卷 > 水调歌头〈隐静寺观雨〉 前人

青嶂度云气，幽壑舞回风。江神助我雄观，唤起碧霄
龙。电掣金蛇千丈，雷震灵鼍万叠，汹汹欲崩空。尽泻
银潢水，散入宝莲宫。　坐中客，凌积翠，看奔洪。人间
应失匕箸，唯我独从容。净洗从来尘垢，润及无边枯
槁，造物不言功。天宇忽开霁，日在五云东。